Lipsk (dpa/SN). Zwjazkowy prezident Frank-Walter Steinmeier je dźensa Lipsk wopytał a rěčeše mjez druhim ze zastupjerjemi powołanskich zwjazkow a dźěłarnistwow wo prašenjach připućowanja. Po tym wobhoni so wón w uniwersitnym klinikumje, hdźež dźěłaja ludźo ze 60 narodnosćow, wo wužadanjach přidružnikow z najwšelakorišich krajow. Popołdnju chcyše so zwjazkowy prezident za kofejowej taflu k rozmołwje z wobydlerjemi města zetkać, hdźež běštej migracija a zhromadne žiwjenje tema.
Dołh pomjeńšili
Wiesbaden (dpa/SN). Dołh Zwjazka, krajow, komunow a socialnych zawěsćernjow bě kónc lěta 2018 wo 2,7 procentow mjeńši hač lěto do toho. Po dotalnych wobličenjach Zwjazkoweho statistiskeho zarjada we Wiesbadenje wučinješe suma 1 914,3 miliardy eurow. Mjenje dołha registrowachu fachowcy we wšěch zjawnych etatach. Hač na zwjazkowe kraje Hamburg, Schleswigsko-Holsteinsku a Bremen móžachu wšitke tamne kraje swój dołh pomjeńšić.
Dotal so njedorozumili
szl_Latn szl_Latn szl_Latn ast_Latn